রাগেব হারব

**রাগেব হারব** (    ; ১৯৫২ – ১৬ ফেব্রুয়ারী ১৯৮৪) একজন লেবাননী শিয়া মুসলিম ধর্মগুরু এবং রাজনীতিবিদ ।  তিনি একজন শিয়া ইমাম যিনি লেবাননে ইসরায়েলি দখলদারিত্বের বিরুদ্ধে প্রতিরোধের নেতৃত্ব দিয়েছিলেন।এর ফলে তিনি জনপ্রতিরোধের প্রতীক হয়ে ওঠেন।  এছাড়াও,তিনি আমাল আন্দোলনেরও নেতা ছিলেন।  ১৯৮৩ সালের মার্চ মাসে ইসরায়েলি প্রতিরক্ষা বাহিনী তাকে আটক করে। কিন্তু, দক্ষিণ লেবানন জুড়ে ব্যাপক বিক্ষোভের পর, সতেরো দিন পরে তাকে মুক্তি দেওয়া হয়।

## প্রাথমিক জীবন
হার্ব দক্ষিণ লেবাননের নাবাতিহ জেলার জিবশিত (Jibchit) শহরের একটি শিয়া মুসলিম পরিবারে জন্মগ্রহণ করেন। তিনি মাত্র সতেরো বছর বয়সে ধর্মীয় শিক্ষা গ্রহণের উদ্দেশ্যে বিদ্যালয় ত্যাগ করেন এবং ১৯৬৯ সালে বৈরুতে চলে যান। ১৯৭১ সালে তিনি ইরাকের নাজাফ শহরে যান, যেখানে তিনি প্রখ্যাত আলেম মুহাম্মদ বাকির আল-সদর-এর অধীনে পড়াশোনা করেন। তিন বছর পর ১৯৭৪ সালে তিনি লেবাননে ফিরে আসেন। হার্ব জিবশিতে ধর্মীয় শিক্ষা প্রদান এবং জুমার নামাজের ইমামতি শুরু করেন। শুরুতে তার অনুসারী সংখ্যা কম থাকলেও ধীরে ধীরে তা এত বৃদ্ধি পায় যে জিবশিতের মসজিদটি 'জাবাল আমেল-এর কোম' (Qom of Jabal Amel) নামে পরিচিতি লাভ করে।

১৯৭৬ সালে হার্ব শারকিয়া (Sharqiyyeh) শহরে চলে যান। সেখানে তিনি শিয়াদের মধ্যে ক্রমবর্ধমান ইরাকি বাথ পার্টির প্রভাব মোকাবিলায় সচেষ্ট হন। তিনি স্থানীয়দের জন্য একটি স্কুল প্রতিষ্ঠা করেন এবং নিজের বাড়িতে এলাকার এতিমদের দেখাশোনার দায়িত্ব নেন। ১৯৭৮ সালের মধ্যে তিনি একটি দাতব্য সংস্থা (*mabarra*) বা মাবরাহ চালু করেন।
## ইসরায়েলি দখলদারিত্বের বিরুদ্ধে তার প্রতিরোধ
১৯৭৮ সালে ইসরায়েলি দখলদারিত্ব চলাকালে এবং দক্ষিণ লেবাননের বহু এলাকায় বারবার আক্রমণের সময় শেখ রাগেব হার্ব গোপনে শহীদদের পরিবার, আহতদের এবং বন্দীদের আত্মীয়দের মধ্যে সাহায্য বিতরণ করেছিলেন।

১৯৮২ সালের জুন মাসের শুরুতে লেবাননে ইসরায়েলি আগ্রাসন শুরু হয়। সেই সময় শেখ হারব ইসলামী প্রজাতন্ত্রের আমন্ত্রণে একটি ইসলামী সম্মেলনে যোগ দিতে ইরানে ছিলেন। সেখানে থাকাকালীন তিনি সেই ভয়াবহ দুর্ঘটনার খবর পান। এতে তিনি অবিলম্বে দেশে ফিরে আসার সিদ্ধান্ত নেন। মাত্র কয়েক দিনের মধ্যেই তিনি তাঁর নিজ শহর জেবচিতে এসে পৌঁছান।

হারব দক্ষিণ লেবাননের গ্রামগুলো সফর করে দখলদারিত্বের বিরুদ্ধে তাঁর প্রতিরোধ শুরু করেন। তিনি দখলদারিত্বের নিন্দা জানান এবং স্বাভাবিকীকরণ ও ইহুদিকরণের নীতির তীব্র সমালোচনা করেন। দখলদার বাহিনী তাঁকে চুপ করিয়ে দেওয়ার চেষ্টা করেছিল। একদিন বিকেলে তারা তাঁর কাছে আসে এবং দখলদার বাহিনীর একজন কর্মকর্তা তাঁর সাথে হাত মেলানোর জন্য হাত বাড়িয়ে দেয়। কিন্তু, তিনি তা প্রত্যাখ্যান করেন। কর্মকর্তাটি তাঁকে বলেন, “আমাদের হাত কি অপবিত্র?” শেখ উত্তর দেন, “তোমরা দখলদার এবং আমি তোমাদের সাথে হাত মেলাতে চাই না। এখান থেকে চলে যাও। আমি তোমাদের সাথে হাত মেলাবও না, তোমাদের সাথে বসবও না।” এরপর তিনি তাঁর বিখ্যাত উক্তিটি করেন, “অবস্থান হলো একটি অস্ত্র, আর করমর্দন হলো স্বীকৃতি।”

প্রত্যাশিতভাবেই, দখলদার সৈন্যরা পরপর বেশ কয়েকবার তার বাড়িতে অভিযান চালায়। সবচেয়ে উল্লেখযোগ্য অভিযানটি ছিল ১৯৮২ সালের ডিসেম্বরে। কিন্তু তারা তার কোনো চিহ্নই খুঁজে পায়নি। তাকে গ্রেপ্তার করতে না পারার এই ব্যর্থতার ক্ষতিপূরণ হিসেবে হারবের গতিবিধি বা কার্যকলাপ সম্পর্কে অবগত শত্রুরা তার গতিবিধি অনুসরণ ও পর্যবেক্ষণের জন্য গুপ্তচর এবং তথ্যদাতাদের নিযুক্ত করে। 
১৯৮৩ সালের ৮ই মার্চ , আনুমানিক রাত ২টার দিকে, একটি বিশাল ইসরায়েলি বাহিনী তার চাচাতো ভাইয়ের বাড়িতে অভিযান চালায় এবং তাকে হাতকড়া ও চোখ বেঁধে জিবদিন শহরের নিকটবর্তী গোয়েন্দা সদর দপ্তরে নিয়ে যায়। এরপর তাকে আনসার আটক শিবিরে এবং সেখান থেকে টায়ার শহরের গোয়েন্দা কেন্দ্রে নিয়ে যাওয়া হয়।

গ্রেফতার ও কারাবাসের সময় দখলদার বাহিনী সন্ত্রাস, অপমান এবং মানসিক নির্যাতনের পদ্ধতি অবলম্বন করেছিল। তারা তাকে দক্ষিণ ছেড়ে চলে যাওয়ার এবং তার ইচ্ছামত সবকিছু পাওয়ার প্রস্তাব দিয়েছিল। কিন্তু তিনি তাদের বলেছিলেন, "আমি দক্ষিণ ছাড়ব না। আমি এর ভূমিতেই থাকব।" তারা তার বাড়িতে বা অন্য কোথাও সাক্ষাতের অনুরোধ করেছিল, কিন্তু তিনি তা প্রত্যাখ্যান করেন।

ক্রমবর্ধমান জনচাপের মুখে ইসরায়েলি দখলদার বাহিনী প্রায় সতেরো দিন আটক রাখার পর শেখ রাগেব হারবকে মুক্তি দিতে বাধ্য হয়। যে সময়ে তারা কোনো সাফল্য অর্জন করতে পারেনি। সেই সময়ে প্রতিরোধ অভিযানগুলো তীব্রতর ও ব্যাপক আকার ধারণ করছিল এবং শেখ রাগেব হারব ছিলেন এই প্রতিরোধের অন্যতম প্রধান ব্যক্তিত্ব।

## হত্যাকাণ্ড
১৯৮৪ সালের ১৬ ফেব্রুয়ারি তাকে হত্যা করা হয়।  খুনিদের একজন হুসেইন আব্বাস আমেরিকায় পালিয়ে যান। আব্বাস সেখানে তার চাচা শিক্ষাবিদ অধ্যাপক ফুয়াদ আজমির বাড়িতে থাকতেন। 

ডেনমার্কে বসবাসকারী লেবানিজ অপরাধী ড্যানি আবদুল্লাহ ইসরায়েলিদের পক্ষে হারবকে হত্যা করার কথা স্বীকার করেছেন।  &#x5B;&#x5D;  ফলস্বরূপ, আমাল মুভমেন্ট ড্যানি আবদুল্লাহকে তাদের হত্যাচেষ্ঠার তালিকায় যুক্ত করে।বর্তমানে সে লেবাননের মোস্ট ওয়ান্টেড।  

## আরও দেখুন

* নিহত লেবানিজদের তালিকা

## তথ্যসূত্র

বিষয়শ্রেণী:১৯৮৪-এ গুপ্তহত্যার শিকার রাজনীতিবিদ
বিষয়শ্রেণী:১৯৮০-এর দশকে গুপ্তহত্যার শিকার এশীয় রাজনীতিবিদ
বিষয়শ্রেণী:ইসরায়েলের বন্দী ও আটক
বিষয়শ্রেণী:২০শ শতাব্দীর লেবানীয় রাজনীতিবিদ
বিষয়শ্রেণী:গুপ্তহত্যার শিকার লেবানীয় রাজনীতিবিদ
বিষয়শ্রেণী:১৯৮৪-এ মৃত্যু
বিষয়শ্রেণী:১৯৫২-এ জন্ম
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:ইরানি রাজনীতিবিদ